കൂറ്റനാട് കെ.എസ്.ആര്.ടി.സിയുടെ സ്റ്റേ സെന്റര് പ്രവര്ത്തനം ആരംഭിച്ചു പാലക്കാട്: കൂറ്റനാട് നാഗലശ്ശേരി ഗ്രാമപഞ്ചായത്ത് ബസ് സ്റ്റാന്ഡ് കം ഷോപ്പിംഗ് സെന്ററില് ആരംഭിച്ച കെ.എസ്.ആര്.ടി.സി സ്റ്റേ സെന്റര് നിയമസഭാ സ്പീക്കര് എം.ബി രാജേഷ് ഉദ്ഘാടനം ചെയ്തു. കൂറ്റനാട് നിന്ന് തൃശൂര് മെഡിക്കല് കോളേജിലേക്കുള്ള ബസ്സ് ഫ്ലാഗ് ഓഫ് ചെയ്താണ് സ്റ്റേ സെന്റര് പ്രവര്ത്തനമാരംഭിച്ചത്. തുടര്ന്ന് പാലക്കാട്ടേക്കുള്ള ബസ്സ് സര്വ്വീസും സ്പീക്കര് ഉദ്ഘാടനം ചെയ്തു. കെ.എസ് ആര്.ടി.സി ജീവനക്കാര്ക്ക് താമസിക്കാനുള്ള സൗകര്യം നാഗലശ്ശേരി പഞ്ചായത്ത് ഒരുക്കാമെന്ന് സമ്മതിച്ചതോടെയാണ് കൂറ്റനാട് സ്റ്റേ സെന്റര് യാഥാര്ഥ്യമായത്. സംസ്ഥാനത്ത് തന്നെ ആദ്യമായാണ് തദ്ദേശ സ്വയംഭരണ സ്ഥാപനങ്ങളുടെ സഹായത്തോടെ സ്റ്റേ സെന്റര് ആരംഭിക്കുന്നത്. മെഡിക്കല് കോളേജിലേക്കുള്ള ബസ് സര്വീസ് പ്രദേശത്തെ ജനങ്ങളുടെ ഏറെക്കാലമായുള്ള ആവശ്യമായിരുന്നു. കൂടുതല് ബസ്സ് സര്വ്വീസുകള് വരും ദിവസങ്ങളില് ആരംഭിക്കും. ഉദ്ഘാടന പരിപാടിയില് നാഗലശ്ശേരി ഗ്രാമ പഞ്ചായത്ത് പ്രസിഡന്റ് ബാലചന്ദ്രന് അധ്യക്ഷനായി. ജില്ലാ ട്രാന്സ്പോര്ട്ട് ഓഫീസര് ടി ഉബൈദ്, നാഗലശ്ശേരി പഞ്ചായത്ത് പഞ്ചായത്ത് വൈസ് പ്രസിഡന്റ് ഷാഹിദ, സ്റ്റാന്റിംഗ് കമ്മിറ്റി ചെയര്മാന് എ. എം രാജ എന്നിവര് പങ്കെടുത്തു. The post കൂറ്റനാട് കെ.എസ്.ആര്.ടി.സിയുടെ സ്റ്റേ സെന്റര് പ്രവര്ത്തനം ആരംഭിച്ചു first appeared on MalayalamExpressOnline.